5.  ทรัพย์สินที่ใช้ในการประกอบธุรกิจ

  (1) ทรัพย์สินถาวรของบริษัทและบริษัทย่อย

-   บริษัทมีทรัพย์สินถาวรหลักที่ใช้ในการประกอบธุรกิจที่บริษัทเป็นเจ้าของกรรมสิทธิและไม่มีภาระผูกพันใดๆ
    ณ วันที่ 31 ธันวาคม 2550 มีดังนี้

+----------------------------------------------------+-----------------+
| รายการ                                             | มูลค่าทางบัญชี      |
|                                                    | (ล้านบาท)        |
+----------------------------------------------------+-----------------+
| 1.  ที่ดิน                                            | 45.51           |
|                                                    |                 |
|     1.  โฉนดเลขที่ 1707, 1708 แขวงทุ่งมหาเมฆ           | 6.78            |
|         เขตยานนาวา กรุงเทพฯ เนื้อที่ 6 ไร่ 3 งาน 49      |                 |
|         ตารางวา (ถือกรรมสิทธิ์ร่วม) เป็นที่ตั้งสำนักงานใหญ่    | 140.18          |
|                                                    |                 |
|     2.  โฉนดเลขที่ 44537, 44724, 65432 รวม 3 โฉนด    | 18.44           |
|         เนื้อที่ 463 ตารางวา ตำบลช้างคลาน               |                 |
|         อำเภอเมืองเชียงใหม่ จังหวัดเชียงใหม่              | 58.27           |
|         เป็นที่ตั้งสำนักงานสาขาเชียงใหม่                   |                 |
|                                                    | 23.37           |
| 2.  อาคารสำนักงาน                                   |                 |
|                                                    |                 |
| 3.  ยานพาหนะ                                       |                 |
|                                                    |                 |
| 4.  อุปกรณ์สำนักงานและคอมพิวเตอร์                       |                 |
|                                                    |                 |
| 5.  เครื่องตกแต่งสำนักงาน                              |                 |
+----------------------------------------------------+-----------------+

-   บริษัทย่อย บริษัทหลักทรัพย์จัดการกองทุน แอสเซท พลัส จำกัด
    มีทรัพย์สินถาวรหลักที่ใช้ในการประกอบธุรกิจที่บริษัทย่อยเป็นเจ้าของกรรมสิทธิและไม่มีภาระผูกพันใดๆ
    ณ วันที่ 31 ธันวาคม 2550 มีดังนี้

+------------------------------+-------------------+------------------+
| รายการ                       | มูลค่าตามบัญชี        | อายุการใช้งานที่เหลือ |
|                              | (ล้านบาท)          | (ปี)              |
+------------------------------+-------------------+------------------+
| 1. เครื่องใช้สำนักงาน            | 0.46              | 1 ปี 9 เดือน – 5 ปี |
|                              |                   |                  |
| 2. เครื่องคอมพิวเตอร์            | 1.39              | 6 เดือน – 3 ปี     |
|                              |                   |                  |
| 3. เครื่องตกแต่งและติดตั้ง         | 5.15              | 1 ปี 10 เดือน – 5  |
|                              |                   | ปี                |
| 4. ยานพาหนะ                  | 3.04              |                  |
|                              |                   | 2 ปี 5 เดือน – 3 ปี |
|                              |                   | 5 เดือน           |
+------------------------------+-------------------+------------------+

-   พื้นที่เช่า

บริษัทได้ทำสัญญาเช่าพื้นที่ / อาคาร
เพื่อใช้เป็นที่ตั้งของสำนักงานใหญ่บางส่วนและที่ตั้งของสำนักงานสาขา จำนวน 23 สำนักงานสาขา
จากกิจการที่เกี่ยวข้องกัน, นิติบุคคลอื่น และบุคคลธรรมดา
นอกจากนี้ยังได้ทำสัญญาเช่าพื้นที่เพื่อใช้เป็นที่จอดรถยนต์และที่เก็บเอกสารอีกด้วย
รายละเอียดของการเช่าและมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม 2550
ดังต่อไปนี้

+---------------------------+------+------------+---------------------+
| ประเภท/ผู้ให้เช่า             | จ    | ค่าเช่า,     | ระยะเวลาการเช่าที่เหลือ |
|                           | ำนวน | ค่าบริการ    |                     |
|                           |      |            |                     |
|                           | ส    | แล         |                     |
|                           | ถานที่ | ะค่าใช้จ่ายอื่น |                     |
|                           |      |            |                     |
|                           | (    | คงเหลือรวม  |                     |
|                           | แห่ง) |            |                     |
|                           |      | (ล้านบาท)   |                     |
+===========================+======+============+=====================+
| 1.  สัญญา                  | 11   | 9.29       | 1)  ต่ำกว่า 1 ปี 5 แห่ง |
| เช่าพื้นที่เป็นสำนักงานและที่จอดรถ |      |            |                     |
|                           | 2    | 3.71       | 2)  1 ปีขึ้นไป 6 แห่ง   |
| (1) เช่าจากกิจการที่เกี่ยวข้องกัน |      |            |                     |
|                           | 1    | 0.74       | 11 เดือน, 3 เดือน     |
|   1.1 ธนาคารกรุงเทพ จำกัด   |      |            |                     |
|   (มหาชน)                 | 2    | 29.40      | 4 เดือน              |
|                           |      |            |                     |
| -   สำนักงานสาขา 10 แห่ง    |      |            | 2 ปี 6 เดือน, 1 ปี 11  |
|                           |      |            | เดือน                |
| -   อื่นๆ 1 แห่ง             |      |            |                     |
|                           |      |            |                     |
|   1.2 กองทุนรวมเอ็มโพเรียม   |      |            |                     |
|                           |      |            |                     |
| 1.3 บริษัทนารายณ์ร่วมพิพัฒน์     |      |            |                     |
| จำกัด                      |      |            |                     |
|                           |      |            |                     |
| 1.4 กองทุนรวมสาธรซิตี้ทาวเวอร์ |      |            |                     |
+---------------------------+------+------------+---------------------+
| (2) เช่าจากนิติบุคคลอื่น        | 10   | 8.92       | 1)  ต่ำว่า 1 ปี 7 แห่ง  |
|                           |      |            |                     |
| (3) เช่าจากบุคคลธรรมดา      | 1    | 0.96       | 2)  1 ปีขึ้นไป 3 แห่ง   |
|                           |      |            |                     |
| ข. พื้นที่เช่าเก็บเอกสาร        | 1    | 1.70       | 1 ปี 4 เดือน          |
|                           |      |            |                     |
|                           |      |            | 3 ปี                 |
+---------------------------+------+------------+---------------------+

  หมายเหตุ สัญญาเช่าสำนักงานสาขาทุกแห่งต่อสัญญาทุก 3 ปี ยกเว้นของสำนักงานสาขาพัทยา
  ซึ่งเช่าจากจากนิติบุคคลอื่น ต่อสัญญาทุก 2 ปี

บริษัทย่อยได้ทำสัญญาเช่าห้องชุดเพื่อเป็นที่ทำการของบริษัทย่อยจาก กองทุนรวมสาธรซิตี้ทาวเวอร์
ตั้งอยู่ที่ ชั้น 17 อาคารสาธรซิตี้ทาวเวอร์ เลขที่ 175 ถนนสาทรใต้ แขวงทุ่งมหาเมฆ เขตสาทร
กรุงเทพมหานคร 10120 โดยมีระยะเวลาการเช่ากำหนด 3 ปี นับแต่วันที่ 1 เมษายน 2550
สิ้นสุดในวันที่ 31 มีนาคม 2553 มีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม
2550 จำนวน 13.40 ล้านบาท และมีภาระผูกพันตามสัญญาอนุญาตให้ใช้โปรแกรมคอมพิวเตอร์
กับกิจการหนึ่ง เป็นจำนวน 2.5 ล้านบาท

  (2) สินทรัพย์ที่ไม่มีตัวตนของบริษัทและบริษัทย่อย

ณ วันที่ 31 ธันวาคม 2550 บริษัทและบริษัทย่อยมีสินทรัพย์ที่ไม่มีตัวตนสุทธิ 22.43 ล้านบาท
ประกอบด้วยค่าสมาชิกตลาดอนุพันธ์ (บริษัท) ค่าธรรมเนียมใบอนุญาตธุรกิจหลักทรัพย์ (บริษัทย่อย)
และซอฟท์แวร์ (บริษัทและบริษัทย่อย)

ทั้งนี้ บริษัทและบริษัทย่อยมีใบอนุญาตในการประกอบธุรกิจหลักทรัพย์ประเภทต่างๆ
ซึ่งสินทรัพย์ดังกล่าวไม่ได้บันทึกมูลค่าในงบการเงินของบริษัทแต่อย่างใด โดยมีรายละเอียดดังนี้

+--------------------------------------------+---------+---------------+
| ใบอนุญาต                                    | เลขที่    | วันที่ออก        |
+============================================+=========+===============+
| บริษัท                                       | 96/2518 | 5 กุมภาพันธ์     |
|                                            |         | 2518          |
| 1. ประกอบธุรกิจหลักทรัพย์ประเภท                 | 00      |               |
|                                            | 26/2548 | 16 กันยายน     |
|   - การเป็นนายหน้าซื้อขายหลักทรัพย์               |         | 2548          |
|                                            | 00      |               |
|   - การค้าหลักทรัพย์                           | 22/2548 | 9 สิงหาคม 2548 |
|                                            |         |               |
|   - การเป็นที่ปรึกษาทางการลงทุน                 |         |               |
|                                            |         |               |
|   -                                        |         |               |
|                                            |         |               |
| การเป็นที่ปรึกษาทางการเงินและการจัดจำหน่ายหลักทรัพย์ |         |               |
|                                            |         |               |
| 2.                                         |         |               |
| ปร                                         |         |               |
| ะกอบธุรกิจหลักทรัพย์ประเภทกิจการยืมและให้ยืมหลักทรัพย์ |         |               |
|                                            |         |               |
| 3. ประกอบธุรกิจสัญญาซื้อขายล่วงหน้า               |         |               |
+--------------------------------------------+---------+---------------+
| บริษัทย่อย                                    | 00      | 16 กุมภาพันธ์    |
|                                            | 01/2549 | 2549          |
| 1.                                         |         |               |
| ประกอบธุรกิจสัญญาซื้อขายล่ว                      | 00      | 22 ตุลาคม 2549 |
| งหน้าประเภทการเป็นผู้จัดการเงินทุนสัญญาซื้อขายล่วงหน้า | 12/2549 |               |
|                                            |         | (มีผลตั้งแต่ 31   |
| 2. การเป็นนายหน้าซื้อขายหลักทรัพย์ การค้าหลักทรัพย์   |         | มกราคม 2550)  |
| และการจัดจำหน่ายหลักทรัพย์ ที่เป็นหน่วยลงทุน         |         |               |
+--------------------------------------------+---------+---------------+

  (3) เงินให้กู้ยืมเพื่อซื้อหลักทรัพย์ในระบบเครดิตบาลานซ์

  1. นโยบายการให้กู้ยืมเพื่อซื้อหลักทรัพย์

บริษัทมีเป้าหมายให้จำนวนเงินให้กู้ยืมเพื่อซื้อหลักทรัพย์กับลูกค้าอยู่ในระดับที่สำนักงานคณะกรรมการ
ก.ล.ต.กำหนด ซึ่งตามประกาศสำนักงานคณะกรรมการ ก.ล.ต. ที่ สธ. 42/2540 กำหนดให้
บริษัทหลักทรัพย์ห้ามมียอดหนี้คงค้างของลูกค้ารายใดรายหนึ่งเนื่องจากการให้กู้ยืมเงินเพื่อซื้อหลักทรัพย์และการให้ยืมหลักทรัพย์เพื่อขายชอร์ตเมื่อสิ้นวันหนึ่ง
ๆ เกินกว่าร้อยละ 25 ของเงินกองทุนของบริษัทหลักทรัพย์
และห้ามมิให้บริษัทหลักทรัพย์มียอดเงินให้กู้ยืมเพื่อซื้อหลักทรัพย์แก่ลูกค้าทุกราย
รวมกันภายหลังหักค่าเผื่อหนี้สงสัยจะสูญแล้ว เมื่อสิ้นวันหนึ่ง ๆ เกินกว่า 5
เท่าของเงินกองทุนของบริษัทหลักทรัพย์
ทั้งนี้บริษัทได้ดำรงสัดส่วนดังกล่าวตามที่สำนักงานคณะกรรมการ ก.ล.ต. กำหนด
นอกจากนี้หลักทรัพย์ที่อนุญาตให้ลูกค้าซื้อ
บริษัทจะควบคุมไม่ให้เกิดการกระจุกตัวในหลักทรัพย์ใดหลักทรัพย์หนึ่ง (ตามข้อกำหนด
ในขั้นตอนและวิธีปฏิบัติในการให้กู้ยืมเพื่อซื้อหลักทรัพย์ ข้อ 6)

ขั้นตอนและวิธีปฏิบัติในการให้กู้ยืมเพื่อซื้อหลักทรัพย์

  1. บริษัทมีขั้นตอนในการพิจารณารับลูกค้า โดยกำหนดให้มีข้อมูลของลูกค้าอย่างเพียงพอ
  เพื่อวิเคราะห์ความเหมาะสมในการเปิดบัญชี และความสามารถเพียงพอในการชำระหนี้

  2. เจ้าหน้าที่การตลาดจะแจ้งให้ลูกค้าเข้าใจและรับทราบความเสี่ยงต่างๆ
  จากการกู้ยืมเงินเพื่อซื้อหลักทรัพย์ ความเสี่ยงจากการวางเงิน รวมทั้งกฎระเบียบต่างๆ
  ที่เกี่ยวข้อง โดยลูกค้าลงนามในชุดเอกสารเพื่อเปิดบัญชีตามที่บริษัทกำหนด ประกอบด้วย
  คำขอเป็นลูกค้าเพื่อเปิดบัญชีซื้อขายหลักทรัพย์ สัญญาแต่งตั้งตัวแทนนายหน้าซื้อขายหลักทรัพย์
  สัญญากู้ยืมเงินเพื่อซื้อหลักทรัพย์ บันทึกข้อตกลงเกี่ยวกับการดูแลรักษาทรัพย์สินลูกค้า
  โดยมีหลักฐานประกอบได้แก่ สำเนาบัตรประจำตัวประชาชน สำเนาทะเบียนบ้าน
  และหลักฐานแสดงการมีฐานะ

  3. การพิจารณาเปิดบัญชีและการอนุมัติวงเงินให้กู้ยืมเพื่อซื้อหลักทรัพย์
  ทั้งลูกค้าสำนักงานใหญ่และสำนักงานสาขา
  ผู้มีอำนาจอนุมัติเป็นไปตามที่บริษัทกำหนดเช่นเดียวกับบัญชีเงินสด

  4.
  ลูกค้าต้องวางเงินหรือหลักทรัพย์จดทะเบียนตามรายชื่อหลักทรัพย์ที่บริษัทอนุญาตให้ซื้อเป็นประกันในครั้งแรกเพื่อกำหนดอำนาจซื้อ

  5. บริษัทมีระบบการควบคุม โดยลูกค้าไม่สามารถซื้อเกินกว่าอำนาจซื้อที่คำนวณได้ ณ
  ขณะใดขณะหนึ่ง และลูกค้าไม่สามารถขายโดยไม่มีหลักทรัพย์ในบัญชี

  6. บริษัทมีการกำหนดรายชื่อหลักทรัพย์ที่อนุญาตให้ซื้อ โดยพิจารณาหลักทรัพย์ที่มีผลประกอบการดี
  และมีสภาพคล่องในการซื้อขาย โดยมีการกำหนดอัตรามาร์จิ้นเริ่มต้นของแต่ละหลักทรัพย์
  และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
  บริษัทประกาศรายชื่อหลักทรัพย์ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
  ที่ทำการบริษัท และที่ทำการสำนักงานสาขา
  โดยอัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
  ก.ล.ต. หรือตลาดหลักทรัพย์แห่งประเทศไทย ทั้งนี้
  หลักทรัพย์ที่บริษัทอนุญาตให้ซื้อและวางเป็นประกันเพิ่มเติมได้กำหนดไว้ไม่เกินกว่าร้อยละ 50
  ของปริมาณการซื้อขายเฉลี่ยต่อวัน โดยคำนวณจากปริมาณการซื้อขายย้อนหลัง 120
  วันทำการถัวเฉลี่ยถ่วงน้ำหนัก

  7. บริษัทมีการกำหนดประเภทของทรัพย์สินที่ลูกค้าสามารถวางเป็นประกันเพิ่มได้
  ซึ่งประกอบด้วยเงินสด, หลักทรัพย์จดทะเบียน
  ซึ่งจะเป็นหลักทรัพย์ตามบัญชีรายชื่อหลักทรัพย์ที่บริษัทประกาศ,
  ตั๋วสัญญาใช้เงินของบริษัทเงินทุนที่บริษัทกำหนด ซึ่งทั้งหลักทรัพย์จดทะเบียนและตั๋วสัญญาใช้เงินนี้
  ลูกค้าจะต้องจดแจ้งจำนำเป็นหลักประกันกับบริษัท

  8. อัตราดอกเบี้ยเงินกู้ และอัตราดอกเบี้ยเงินสดคงเหลือ บริษัทจะประกาศอัตราเดือนละครั้ง
  ในการเรียกเก็บดอกเบี้ยจากเงินกู้ยืมเพื่อซื้อหลักทรัพย์
  หรือชำระดอกเบี้ยให้ลูกค้าในส่วนของเงินที่คงเหลือจากการซื้อหลักทรัพย์ในแต่ละวัน
  จะคำนวณโดยนำยอดดอกเบี้ยสุทธิเข้าบัญชี หรือหักจากบัญชีลูกค้าเดือนละครั้ง

  9. เงินที่ลูกค้าวางเพื่อเป็นประกันชำระหนี้ และส่วนที่เป็นเงินสดคงเหลือ
  บริษัทจะแยกออกจากบัญชีของบริษัท เป็นบัญชีเฉพาะและระบุเป็น “บัญชีของบริษัทเพื่อลูกค้า”

  10.
  บริษัทเก็บรักษาหลักทรัพย์ของลูกค้าที่ซื้อและฝากไว้กับบริษัทโดยเปิดบัญชีฝากหลักทรัพย์กับบริษัทศูนย์รับฝากหลักทรัพย์
  (ประเทศไทย) จำกัด ส่วนหลักทรัพย์ที่ลูกค้านำมาจำนำเป็นหลักประกัน บริษัทจะ
  เก็บรักษาโดยเปิดบัญชีฝากหลักทรัพย์ของลูกค้าแต่ละบัญชี

11. บริษัทมีการจัดส่งรายงานสถานะยอดลูกหนี้/เจ้าหนี้
    และหลักประกันในบัญชีมาร์จิ้นให้ลูกค้าทราบทุกเดือน

  2. นโยบายการระงับรับรู้รายได้

บริษัทระงับการรับรู้รายได้ตามเกณฑ์ค้างรับ สำหรับรายได้ดอกเบี้ยจากลูกหนี้ธุรกิจหลักทรัพย์
ตามข้อกำหนดของประกาศคณะกรรมการ ก.ล.ต. สำหรับลูกหนี้ที่มีลักษณะดังต่อไปนี้

  - ลูกหนี้กู้ยืมเงินเพื่อซื้อหลักทรัพย์ที่มีหลักประกันต่ำกว่ามูลหนี้

  - ลูกหนี้ผ่อนชำระรายที่มีงวดการชำระเงินไม่เกินทุกสามเดือน
  ซึ่งค้างชำระเงินต้นหรือดอกเบี้ยตั้งแต่สามเดือนขึ้นไป

  - ลูกหนี้ผ่อนชำระรายที่มีงวดการชำระเงินเกินกว่าทุกสามเดือน
  เว้นแต่มีหลักฐานที่ชัดเจนและทำให้เชื่อได้ว่ามีความเป็นไปได้ค่อนข้างแน่นอนที่บริษัทจะได้รับชำระหนี้ทั้งหมด

  - ลูกหนี้สถาบันการเงินที่มีปัญหา

  - ลูกหนี้อื่นที่ค้างชำระดอกเบี้ยตั้งแต่สามงวดขึ้นไป

  3. นโยบายรับหลักประกัน/ค้ำประกัน

บริษัทมีการกำหนดประเภทของทรัพย์สินที่ลูกค้าสามารถนำมาวางเป็นประกันเพิ่ม
เพื่อเป็นประกันการชำระหนี้ในบัญชีเงินให้กู้ยืมเพื่อซื้อหลักทรัพย์ระบบเครดิตบาลานซ์ ได้แก่

  1. เงินสด

  2. หลักทรัพย์จดทะเบียน ตามบัญชีรายชื่อหลักทรัพย์ที่บริษัทประกาศ
  การคำนวณมูลค่าหลักประกันจะใช้ราคาตลาด ณ ปัจจุบัน (Current Market Price)
  ซึ่งเป็นราคาที่สามารถสะท้อนถึงมูลค่าตลาดในปัจจุบัน

  3. ตั๋วสัญญาใช้เงินของบริษัทเงินทุนที่บริษัทกำหนด

  หลักประกันที่เป็นหลักทรัพย์จดทะเบียนและตั๋วสัญญาใช้เงิน
  ลูกค้าจะต้องดำเนินการจดแจ้งจำนำเป็นหลักประกันกับบริษัทด้วย

  4. นโยบายในการควบคุมดูแลและติดตามลูกหนี้

-   การควบคุมและติดตามลูกค้าซื้อขายหลักทรัพย์ในกรณีบัญชีเงินสด

  1. ลูกค้าต้องวางทรัพย์สินเพื่อเป็นหลักประกันก่อนการซื้อขายหลักทรัพย์ ในอัตราไม่ต่ำกว่าร้อยละ
  10 ของวงเงินซื้อขายหลักทรัพย์ที่อาจซื้อได้

  2. ระบบการซื้อขาย จะคำนวณวงเงินซื้อของลูกค้าแต่ละราย เพื่อรองรับคำสั่งซื้อประจำวัน
  โดยคำนวณจากหลักประกันที่ลูกค้าได้วางกับบริษัท ซึ่งอาจจะเป็นเงินสด
  หรือหลักทรัพย์ที่ลูกค้าได้ฝากไว้กับบริษัท วงเงินซื้อที่ระบบคำนวณได้
  จะไม่เกินกว่าวงเงินที่บริษัทอนุมัติให้กับลูกค้า

  3. ในระหว่างชั่วโมงการซื้อขาย เมื่อเจ้าหน้าที่การตลาดรับคำสั่งซื้อหรือขายหลักทรัพย์จากลูกค้า
  และส่งคำสั่งเข้าสู่ระบบการซื้อขาย ระบบจะตรวจสอบวงเงิน ก่อนผ่านคำสั่งซื้อ
  และจำนวนหลักทรัพย์ที่ลูกค้าฝากไว้กับบริษัทก่อนผ่านคำสั่งขาย
  และกรณีสั่งขายโดยยังไม่มีหลักทรัพย์ในบัญชี
  เจ้าหน้าที่การตลาดก็จะต้องสอบถามลูกค้าหากเห็นสมควรเชื่อถือได้
  จึงอาจดำเนินการขออนุมัติรายการก็ต้องขอให้ผู้มีอำนาจผ่านรายการให้ลูกค้านำหลักทรัพย์มาส่งมอบในวันรุ่งขึ้นได้

  4. ระบบการควบคุมจะพิมพ์รายงานขายที่ต้องรับหุ้น
  เพื่อติดตามลูกค้ารายที่ขายให้ส่งมอบหุ้นภายในกำหนด

  5. เมื่อถึงกำหนดชำระเงินค่าซื้อหลักทรัพย์ บริษัทจะทำการหักเงินจากบัญชีเงินฝากธนาคาร
  (ATS) หากไม่สามารถหักบัญชีได้ ระบบการควบคุมจะออกรายงาน Past Due Report
  เพื่อให้เจ้าหน้าที่การตลาดติดตามทวงถามลูกค้า ในกรณีที่ลูกค้าชำระค่าซื้อหลักทรัพย์ด้วยเช็ค
  และเมื่อเช็คนั้น ไม่สามารถเรียกเก็บเงินได้ ก็จะมีรายงาน Cheque Returned ประจำวัน
  ให้เจ้าหน้าที่การตลาดติดตาม
  ทั้งสองกรณีดังกล่าวเจ้าหน้าที่การตลาดจะต้องรายงานผลการติดตามลูกค้าที่ผิดนัดชำระหรือเช็คคืนให้ผู้บังคับบัญชาระดับสูงทราบ

  6. ลูกค้ารายที่ค้างชำระหรือเช็คชำระค่าซื้อไม่สามารถเรียกเก็บเงินได้
  ระบบงานจะไม่ตอบรับการรับคำสั่งซื้อ
  จนกว่าลูกค้าจะดำเนินการชำระรายการที่ค้างชำระหรือเช็คคืนแล้ว

  7. ลูกค้าที่ผิดนัดชำระค่าซื้อหลักทรัพย์หรือมีเช็คคืน ข้อมูลจะถูกบันทึกไว้ในประวัติลูกค้าแต่ละราย
  หากเกิดขึ้นบ่อยครั้งในระยะเวลาที่กำหนด บริษัทจะพิจารณาปรับลดวงเงินให้เหมาะสม

8.  บริษัทมีกระบวนการพิจารณาทบทวนวงเงินของลูกค้าอย่างสม่ำเสมอ

-   การควบคุมดูแลการติดตามลูกหนี้เงินให้กู้ยืมเพื่อซื้อหลักทรัพย์ระบบเครดิตบาลานซ์และบัญชีซื้อขายตราสารอนุพันธ์

บริษัทมีการควบคุมดูแลการติดตามลูกหนี้เงินให้กู้ยืมเพื่อซื้อหลักทรัพย์ดังนี้

  1.
  บริษัทกำหนดให้เจ้าหน้าที่การตลาดพิจารณารับลูกค้าที่ได้มีการพิจารณาแล้วว่ามีความสามารถเพียงพอในการชำระหนี้
  และมีความเข้าใจในกฎเกณฑ์
  วิธีปฏิบัติที่เกี่ยวข้องกับการซื้อขายหลักทรัพย์ด้วยระบบเครดิตบาลานซ์

  2.
  บริษัทกำหนดหลักเกณฑ์ในการพิจารณาหลักทรัพย์ที่อนุญาตให้ลูกค้าซื้อในระบบเครดิตบาลานซ์รวมถึงการกำหนดอัตรามาร์จิ้นเริ่มต้นของแต่ละหลักทรัพย์
  และทบทวนอย่างสม่ำเสมอ

  3. การควบคุมการรับคำสั่งซื้อขายหลักทรัพย์ของลูกค้า

-   บริษัทมีการควบคุมให้ลูกค้าวางหลักประกันไว้ในบัญชีมาร์จิ้นในจำนวนไม่ต่ำกว่าอัตรามาร์จิ้นเริ่มต้นเพื่อเป็นประกันการซื้อขายหลักทรัพย์ก่อนที่จะให้ลูกค้าซื้อหลักทรัพย์ครั้งแรก

-   สำหรับบัญชีอนุพันธ์ ลูกค้าต้องวางหลักประกันเป็นเงินสดเท่านั้น ในจำนวนตามอัตรามาร์จิ้น

-   บริษัทมีการควบคุมมิให้ลูกค้าสั่งซื้อหลักทรัพย์เกินกว่าอำนาจซื้อที่คำนวณได้ ณ ขณะใดขณะหนึ่ง
    และบริษัทไม่อนุญาตให้ลูกค้าสั่งขายหลักทรัพย์โดยไม่มีหลักทรัพย์นั้นฝากไว้ในบัญชีมาร์จิ้น

-   บริษัทจะอนุญาตให้ลูกค้าซื้อหลักทรัพย์ได้เฉพาะหลักทรัพย์ที่กำหนดไว้
    และควบคุมมิให้เกิดการกระจุกตัวในหลักทรัพย์ใดหลักทรัพย์หนึ่งเกินกว่าอัตราที่บริษัทกำหนด

-   ในกรณีที่ทรัพย์สินของลูกค้าลดลงจนต่ำกว่ามูลค่าหลักประกันที่ต้องดำรง
    บริษัทจะทำหนังสือแจ้งให้ลูกค้านำเงินหรือทรัพย์สิน มาวางเป็นประกันเพิ่มภายใน 5 วันทำการ
    สำหรับบัญชี มาร์จิ้น และ 1 วันทำการ สำหรับบัญชีอนุพันธ์
    เพื่อให้ลูกค้าสามารถดำรงหลักประกันได้ครบถ้วนภายในระยะเวลาตามเกณฑ์ที่บริษัทกำหนด
    หากถึงระยะเวลาที่กำหนดแล้ว
    ทรัพย์สินของลูกค้ายังคงมีมูลค่าต่ำกว่ามูลค่าหลักประกันที่ต้องดำรง
    และลูกค้ายังไม่ดำเนินการใดๆ ภายในเวลาที่บริษัทเรียกให้นำทรัพย์สินมาวางเพิ่ม
    บริษัทอาจจะดำเนินการบังคับชำระหนี้จากทรัพย์สินที่เป็นหลักประกันในวันทำการถัดจากวันที่ครบกำหนดในจดหมายเรียกให้นำทรัพย์สินมาวางเพิ่ม
    จนทำให้ทรัพย์สินของลูกค้าสูงกว่ามูลค่าหลักประกันที่ต้องดำรง

-   บริษัทจะทำการบังคับชำระหนี้เงินกู้จากทรัพย์สินที่วางเป็นประกันในวันทำการถัดไป
    ในกรณีที่ทรัพย์สินรวมของลูกค้าลดลงเท่ากับหรือต่ำกว่ามูลค่าหลักประกันขั้นต่ำ
    จนทำให้ทรัพย์สินรวมของลูกค้าสูงกว่ามูลค่าหลักประกันขั้นต่ำ

  5. นโยบายการตั้งสำรองค่าเผื่อหนี้สงสัยจะสูญ

บริษัทมีนโยบายในการจัดชั้นสินทรัพย์ ตามหลักเกณฑ์ข้อกำหนดของประกาศคณะกรรมการ ก.ล.ต.
โดยพิจารณาจัดชั้นลูกหนี้ธุรกิจหลักทรัพย์ไว้ดังนี้

  - ลูกหนี้จัดชั้นสงสัย เป็นลูกหนี้ที่มีมูลหนี้เฉพาะส่วนที่สูงเกินกว่าหลักประกันของลูกหนี้

  - ลูกหนี้จัดชั้นต่ำกว่ามาตรฐาน เป็นลูกหนี้ที่มีมูลหนี้ส่วนที่ไม่สูงเกินกว่าหลักประกันของลูกหนี้

ทั้งนี้ บริษัทพิจารณาตั้งค่าเผื่อหนี้สงสัยจะสูญในอัตราไม่ต่ำกว่าร้อยละหนึ่งร้อยของมูลหนี้ที่จัดชั้นสงสัย
ทั้งจำนวน ณ วันที่ 31 ธันวาคม 2550 บริษัทมีสำรองค่าเผื่อหนี้สงสัยจะสูญ จำนวน 75,654,595
บาท

  (4) เงินลงทุน

4.  

5.  1) วัตถุประสงค์ของการลงทุน

การลงทุนซื้อขายหลักทรัพย์ของบริษัทจะกระทำในช่วงที่บริษัทมีสภาพคล่องเหลือเกินกว่าความต้องการสภาพคล่องที่บริษัทจำเป็นต้องใช้ในการดำเนินงานปกติ
อาทิ การบริหารกระแสเงินสดของบริษัท เป็นต้น
ทั้งนี้การลงทุนซื้อขายหลักทรัพย์จะเป็นการกระจายฐานรายได้ของบริษัท
โดยกระจายการลงทุนในตราสารทางการเงินประเภทต่างๆ
เพื่อสร้างผลกำไรภายใต้การบริหารความเสี่ยงที่ดี
เพื่อเป็นการก่อประโยชน์สูงสุดต่อผู้ถือหุ้นของบริษัท ภายใต้หลักการกำกับดูแล กิจการที่ดี โปร่งใส
สามารถตรวจสอบได้

2) การแบ่งประเภทของเงินลงทุน และมูลค่าเงินลงทุน ณ 28 ธันวาคม 2550

บริษัทได้แบ่งประเภทของการลงทุนสำหรับการลงทุนในบัญชีบริษัท จำนวน 1,904.59 ล้านบาท ดังนี้

1. การลงทุนระยะสั้น/ปานกลาง จำนวน 1,291.64 ล้านบาท มีระยะเวลาการลงทุนระหว่าง
0-3 ปี แบ่งเป็น

  (ก) ตราสารทุน จำนวน 291.06 ล้านบาท
  เป็นการลงทุนในหุ้นสามัญจดทะเบียนในตลาดหลักทรัพย์

  (ข) ตราสารหนี้ จำนวน 218.53 ล้านบาท แบ่งเป็น

  - ลงทุนตราสารหนี้แบบถือจนครบกำหนด (Hold to maturity: HTM) จำนวน 3.03
  ล้านบาท

  - ลงทุนตราสารหนี้แบบเผื่อขาย (Available for Sale: AFS) จำนวน 215.51 ล้านบาท

  (ค) ตราสารอนุพันธ์ มีการเปิดสถานะสัญญาคงค้าง 0 สัญญา แบ่งเป็น

  - ลงทุนตราสารอนุพันธ์เพื่อการป้องกันความเสี่ยง (Hedging)

  - ลงทุนตราสารอนุพันธ์เพื่อการเก็งกำไร (Speculative)

  (ง) หน่วยลงทุน / ตราสารที่มีหลักทรัพย์อ้างอิงในต่างประเทศ มีมูลค่าเงินลงทุน ณ วันที่ 28
  ธันวาคม 2550 จำนวน 243.23 ล้านบาท

  (จ) หน่วยลงทุน มีมูลค่าเงินลงทุน ณ วันที่ 28 ธันวาคม 2550 จำนวน 538.82 ล้านบาท

  2. การลงทุนระยะยาว มีมูลค่าเงินลงทุน ณ 28 ธันวาคม 2550 จำนวน 612.95 ล้านบาท
  มีระยะเวลาการ ลงทุนมากกว่า 3 ปี

  (ก) หุ้นสามัญจดทะเบียนในตลาดหลักทรัพย์ จำนวน 577.361 ล้านบาท

  (ข) หุ้นสามัญที่มิได้จดทะเบียนในตลาดหลักทรัพย์ (Non-Listed companies) จำนวน
  21.096 ล้านบาท และหน่วยลงทุนกองทุนอสังหาริมทรัพย์ที่มิได้จดทะเบียนในตลาดหลักทรัพย์
  จำนวน14.494 ล้านบาท

ทั้งนี้ เงินลงทุนไม่ได้รวมถึงเงินที่ใช้ในการบริหารสภาพคล่องส่วนเกิน
และเงินให้กู้ยืมเพื่อซื้อขายหลักทรัพย์ (Margin)

3) นโยบายการลงทุนในหลักทรัพย์ของบริษัท

ณ วันที่ 28 ธันวาคม 2550 บริษัทมีเงินลงทุนในหลักทรัพย์ระยะสั้น/ปานกลาง 1,291.638
ล้านบาท หรือคิดเป็นร้อยละ 67.78 ของเงินลงทุนรวมของบริษัท
และเงินลงทุนในหลักทรัพย์ระยะยาว 612.951 ล้านบาท หรือคิดเป็นร้อยละ 32.19
ของเงินลงทุนรวมของบริษัท จำนวนรวม 1,904.59 ล้านบาท ทั้งนี้
บริษัทไม่มีนโยบายกำหนดสัดส่วนการลงทุนในหลักทรัพย์ระยะสั้นและระยะยาวที่แน่นอน
โดยการลงทุนจะขึ้นอยู่กับความเหมาะสม ผลตอบแทนและสภาพคล่องเป็นสำคัญ

-   นโยบายการลงทุนตราสารทุน (หุ้นสามัญจดทะเบียนในตลาดหลักทรัพย์)

บริษัทมีนโยบายลงทุนโดยหวังผลตอบแทนในรูปของกำไรจากการซื้อขายหลักทรัพย์และเงินปันผล
โดยบริษัทมีนโยบายที่จะเลือกลงทุนเฉพาะในหลักทรัพย์จดทะเบียนที่มีปัจจัยพื้นฐานดี
มีแนวโน้มการเจริญเติบโตของรายได้และกำไรอย่างต่อเนื่อง มีมูลค่าต่ำกว่าปัจจัยพื้นฐาน
และมีสภาพคล่องในการซื้อขาย ทั้งนี้ บริษัทกำหนดนโยบายตัดขาดทุนจากเงินลงทุน (Stop Loss)
เมื่อ ราคาตลาดลดลงต่ำกว่าร้อยละ 20 เมื่อเปรียบเทียบกับราคาทุนของแต่ละหลักทรัพย์

-   นโยบายการลงทุนในตราสารหนี้ หุ้นกู้/ Hybrid Instrument

บริษัทมีนโยบายลงทุนโดยหวังผลตอบแทนในรูปของรายได้ดอกเบี้ย/กำไรจากการขายเงินลงทุน ทั้งนี้
มีนโยบายที่จะเลือกลงทุนในตราสารหนี้ของรัฐบาล รัฐวิสาหกิจหรือองค์กรของรัฐ
ตราสารหนี้ของบริษัทเอกชน (อาทิ หุ้นกู้ ตั๋วแลกเงิน ตั๋วสัญญาใช้เงิน เป็นต้น) ที่มีปัจจัยพื้นฐานดี
มีแนวโน้มการเจริญเติบโตอย่างต่อเนื่อง และได้รับ Credit Rating ในระดับ Investment
Grade จาก TRIS หรือ S&P หรือ Moody’s หรือ Fitch
หรือสถาบันจัดอันดับความน่าเชื่อถือที่สำนักงานคณะกรรมการ ก.ล.ต.ยอมรับ

-   นโยบายการลงทุนในตราสารอนุพันธ์

ตราสารอนุพันธ์ในปัจจุบันที่อยู่ในข่ายลงทุนได้ ได้แก่ SET50Futures
สำหรับการป้องกันความเสี่ยงจะกระทำโดยเจ้าหน้าที่ฝ่ายลงทุนเป็นผู้เสนอ / วิเคราะห์
จำนวนหรือมูลค่าของสัญญาที่เหมาะสม เพื่อใช้การป้องกันความเสี่ยง
และขออนุมัติต่อคณะอนุกรรมการลงทุน ก่อนการเปิดสถานะเพื่อป้องกันความเสี่ยง
สำหรับการลงทุนเพื่อการเก็งกำไรนั้น บริษัทกำหนดให้มี Stop loss limit
ของฐานะอนุพันธ์ใดฐานะหนึ่ง ที่ไม่เกินกว่าร้อยละ 10 ของมูลค่าสัญญา(notional amount)
โดยหากฐานะอนุพันธ์ใดมีผลขาดทุนถึงร้อยละ 7 ของมูลค่าสัญญา
ฝ่ายลงทุนจะต้องแจ้งคณะอนุกรรมการลงทุนทราบ และหากเกิดผลขาดทุนถึงร้อยละ 10
ของมูลค่าสัญญา ฝ่ายลงทุนจะต้องล้างฐานะโดยทันทีที่สามารถดำเนินการได้
หากฝ่ายลงทุนมีความประสงค์จะขอถือฐานะดังกล่าวต่อไป แม้ว่าจะเกิดผลขาดทุนถึงร้อยละ 10 แล้ว
จะต้องขออนุมัติจากคณะอนุกรรมการลงทุน โดยจะต้องขออนุมัติล่วงหน้าก่อนที่ผลขาดทุนจะถึงร้อยละ
10 ของมูลค่าสัญญา พร้อมทั้งระบุเหตุผลในการขอ และกำหนด Stop loss Limit
ถัดไปให้ชัดเจน ทั้งนี้ Stop loss Limit ถัดไปต้องมีขนาดสูงขึ้นไปอีกไม่เกินกว่า ร้อยละ 5
ของมูลค่าสัญญาในแต่ละคราว ในกรณีที่ถึงจุด Stop loss ถัดไป
และมิได้มีความเห็นจากคณะอนุกรรมการการลงทุนเป็นอย่างอื่น
ฝ่ายการลงทุนจะต้องล้างฐานะโดยทันทีที่ดำเนินการได้

-   นโยบายการลงทุนในหน่วยลงทุน/ตราสารต่างประเทศ

หน่วยลงทุน / ตราสารต่างประเทศ ที่อยู่ในข่ายลงทุนได้ ได้แก่ หน่วยลงทุนที่จัดตั้งตามโครงการ
FIF (Foreign Investment Fund) หรือหน่วยลงทุนที่จดทะเบียนในต่างประเทศ
โดยผู้บริหารกองทุนเป็นผู้จัดการกองทุน หรือบริษัทจัดการกองทุน
ที่มีประสบการณ์และมีผลการดำเนินงานที่ดี

-   นโยบายการลงทุนในบริษัทจดทะเบียนนอกตลาดหลักทรัพย์

กิจการเป้าหมาย ได้แก่ บริษัทขนาดปานกลาง
ซึ่งมีโอกาสที่เข้าซื้อขายในตลาดหลักทรัพย์ได้ในอนาคต
หรือเป็นเงินลงทุนระยะยาวที่ให้ผลตอบแทนที่ดี มีจุดเด่นในการดำเนินธุรกิจ
อยู่ในอุตสาหกรรมที่มีศักยภาพ และมีแนวโน้มการเติบโตของกำไรอย่างต่อเนื่อง
หลักเกณฑ์ในการพิจารณาเข้าลงทุนมี 2 หลักเกณฑ์ คือ

1. หลักเกณฑ์การลงทุน กิจการที่บริษัทจะเข้าลงทุนจะต้องพิจารณาคุณสมบัติ 4 ประการคือ

  1.1 ผู้บริหาร/ผู้ถือหุ้น จะต้องไม่มีความด่างพร้อย
  ทีมผู้บริหารต้องมีประสบการณ์ที่เชื่อถือได้ในธุรกิจหรือ อุตสาหกรรม
  ผู้ถือหุ้นหรือผู้สนับสนุนทางด้านการเงินต้องเป็นผู้ที่เชื่อถือได้และมีฐานะมั่นคง
  และจะต้องไม่มีความขัดแย้งระหว่างบริษัทหลักทรัพย์ เอเซีย พลัส จำกัด (มหาชน)
  กับผู้ถือหุ้นและผู้บริหารในบริษัทที่จะเข้าลงทุน

  1.2 บริษัทหรือสินค้า กิจการนั้นจะต้องมีจุดแข็งหรือความได้เปรียบในอุตสาหกรรม
  ความต้องการต่อ สินค้าต้องมีเพียงพอ และเทคโนโลยีต้องเป็นที่เชื่อถือได้

  1.3 แนวทางการลงทุน บริษัทมีการวางแนวทางและแผนงานการลงทุนที่ชัดเจน
  การลงทุนควรจะอยู่ในกลุ่มลูกค้าเป้าหมายหรือธุรกิจที่ให้ผลตอบแทนสูง

  1.4 การออกจากการลงทุน จะมีการกำหนดแนวทางการออกจากการลงทุนที่ชัดเจน เช่น
  การเข้าตลาดหลักทรัพย์
  หรือมิฉะนั้นต้องมีเงื่อนไขการขายหุ้นคืนให้กับผู้ถือหุ้นเดิมในอัตราผลตอบแทนที่เพียงพอ

2. หลักเกณฑ์การพิจารณาความเสี่ยงของการลงทุน
การกำหนดระดับความเสี่ยงขึ้นอยู่กับดุลยพินิจของเจ้าหน้าที่การลงทุน
ซึ่งมีมาตรฐานการวัดความเสี่ยง ดังนี้

  2.1 ความเสี่ยงจากธุรกิจ (Business Risk) เช่น คุณภาพของผู้บริหาร
  ความสามารถในการแข่งขัน ความสามารถในการควบคุมต้นทุน
  สถานภาพทางการเงินและคุณภาพสินค้า

  2.2 ความเสี่ยงจากการวัดค่าทางตัวเลข (Valuation Risk) เช่น
  บริษัทอาจจะมีผลประกอบการที่ดีตามประมาณการ
  แต่ผลตอบแทนจากการลงทุนอาจจะไม่เป็นไปตามที่คาด เนื่องจาก P/E
  ของตลาดหรือของกลุ่มมีการปรับตัว
  ความเสี่ยงประเภทนี้ได้พิจารณารวมถึงบรรยากาศด้านการลงทุน ระยะเวลาของการลงทุน
  การขึ้นลงของดัชนีตลาดหลักทรัพย์ ความเสี่ยงของแหล่งเงินทุน
  และนโยบายการป้องกันความเสี่ยงของบริษัท ความเสี่ยงจากการเปลี่ยนแปลง ของกฎหมาย ภาษี
  และการเมือง

  2.3 ความเสี่ยงจากการขายหุ้น (Exit Risk) เช่น เกิดความล่าช้าในการขายหุ้น
  เนื่องจากผลการดำเนินงานไม่เป็นไปตามเป้าหมาย
  ทำให้เข้าซื้อขายในตลาดหลักทรัพย์ล่าช้ากว่ากำหนดการเป็นผลทำให้มูลค่าการลงทุนลดลง
  และต้นทุนในการถือหุ้นสูงขึ้น

4) นโยบายเกี่ยวกับการกระจุกตัวของเงินลงทุน

บริษัทได้มีนโยบายกำหนดวงเงินสูงสุดในการลงทุนแต่ละหลักทรัพย์ไม่เกิน 100 ล้านบาท
ต่อหลักทรัพย์ หรือไม่เกิน 1 ใน 4 ของมูลค่าของพอร์ตการลงทุน ยกเว้นช่วงการ Liquidate
พอร์ตการลงทุน ทั้งนี้ การลงทุนใด ๆ ที่ไม่เป็นไปตามข้อกำหนดของนโยบายลงทุนข้างต้น
ต้องทำรายงานเพื่อขออนุมัติต่อคณะอนุกรรมการลงทุนหรือคณะกรรมการบริษัทเป็นลายลักษณ์อักษร
และเป็นกรณีไป

5) การบริหารสภาพคล่องส่วนเกิน

การบริหารเงินคงเหลือแต่ละวัน ส่วนการเงินของบริษัทจะเป็นผู้รับผิดชอบ
โดยบริษัทจะนำไปหาผลประโยชน์ในระยะสั้นไม่เกินหนึ่งปี ทั้งนี้จะพิจารณาถึงความเสี่ยง ผลตอบแทน
และสภาพคล่องเป็นหลัก กรณีฝากเงินกับธนาคารพาณิชย์แบบเผื่อเรียก
หนึ่งถึงสองสัปดาห์จะผ่านการอนุมัติจากคณะอนุกรรมการลงทุน 2 ท่าน
กรณีเป็นการลงทุนในหน่วยลงทุน และตราสารหนี้ระยะสั้นประเภท พันธบัตรรัฐบาล
พันธบัตรธนาคารแห่งประเทศไทย ตั๋วเงินคลัง หรือตั๋วแลกเงิน
ซึ่งมีสภาพคล่องสูงและให้ผลตอบแทนดี
โดยการลงทุนประเภทนี้จะต้องผ่านการอนุมัติจากคณะอนุกรรมการลงทุน
โดยบริษัทจะบันทึกเป็นเงินลงทุนชั่วคราวในหลักทรัพย์เผื่อขาย

6) นโยบายการตัดขาดทุนจากเงินลงทุน (Stop Loss)

บริษัทกำหนดนโยบายตัดขาดทุนจากเงินลงทุน (Stop Loss) เมื่อ ราคาตลาดลดลงต่ำกว่าร้อยละ
20 เมื่อเปรียบเทียบกับราคาทุนของแต่ละหลักทรัพย์

7)  การขออนุมัติลงทุน

การเข้าลงทุน ต้องได้รับอนุมัติจากคณะกรรมการบริษัท หรือคณะอนุกรรมการการลงทุน (ไม่น้อยกว่า
3 คน) หรือตัดสินใจเข้าลงทุนโดยฝ่ายการลงทุน ขึ้นอยู่กับวงเงินการลงทุน
และลักษณะของหลักทรัพย์ โดยมีเกณฑ์ดังต่อไปนี้

+-------+--------+----------------+---------------+-------------------+
| กา    | ตราสาร | ประเภท         | ฝ่ายลงทุน       | คณ                |
| รลงทุน |        |                |               | ะอนุกรรมการการลงทุน |
+-------+--------+----------------+---------------+-------------------+
| ร     | ตร     | Listed-Company | ไม่เกิน 500     | ไม่เกิน 650 ล้านบาท  |
| ะยะสั้น | าสารทุน |                | ล้านบาท        |                   |
| /ปา   |        |                |               |                   |
| นกลาง |        |                |               |                   |
+-------+--------+----------------+---------------+-------------------+
|       |        | Private Fund   | ไม่มีอำนาจอนุมัติ  | ไม่เกิน 650 ล้านบาท  |
|       |        |                |               | และเมื่อรว          |
|       |        |                |               | มกับตราสารทุนประเภท |
|       |        |                |               | Listed Company    |
|       |        |                |               | แล้ว ต้องไม่เกิน 650  |
|       |        |                |               | ล้านบาท            |
+-------+--------+----------------+---------------+-------------------+
|       | ตร     | HTM            | ไม่มีอำนาจอนุมัติ  | ไม่เกิน 1,500       |
|       | าสารหนี้ |                |               | ล้านบาท            |
+-------+--------+----------------+---------------+-------------------+
|       |        | AFS            | ไม่เกิน 200     | ไม่เกิน 500 ล้านบาท  |
|       |        |                | ล้านบาท        | และเมื่อรวมกับ       |
|       |        |                |               | ตราสารหนี้ HTM แล้ว  |
|       |        |                |               | ต้องไม่เกิน 1,500    |
|       |        |                |               | ล้านบาท            |
+-------+--------+----------------+---------------+-------------------+
|       | อนุพันธ์  | Hedging        | ไม่มีอำนาจอนุมัติ  | มูลค่าสัญญา(Notional |
|       |        |                |               | Value)ไม่เกิน 500   |
|       |        |                |               | ล้านบาท            |
|       |        |                |               | และเมื่อรวมกับ อนุพันธ์ |
|       |        |                |               | Speculating แล้ว   |
|       |        |                |               | ต้องไม่เกิน 500      |
|       |        |                |               | ล้านบาท            |
+-------+--------+----------------+---------------+-------------------+
|       |        | Speculating    | มูลค่าสัญญาไม่เกิน | มูลค่าสัญญา(Notional |
|       |        |                | 20 ล้านบาท     | Value)ไม่เกิน 500   |
|       |        |                |               | ล้านบาท            |
|       |        |                |               | และเมื่อรวมกับ อนุพันธ์ |
|       |        |                |               | Hedging แล้ว       |
|       |        |                |               |                   |
|       |        |                |               | ต้องไม่เกิน 500      |
|       |        |                |               | ล้านบาท            |
+-------+--------+----------------+---------------+-------------------+
|       | หน่วยลง |                | ไม่มีอำนาจอนุมัติ  | ไม่เกิน 500 ล้านบาท  |
|       | ทุน/ตรา |                |               |                   |
|       | สารต่าง |                |               |                   |
|       | ประเทศ |                |               |                   |
+-------+--------+----------------+---------------+-------------------+
|       | หน     |                | ไม่มีอำนาจอนุมัติ  | ส่วนการเงินเ        |
|       | ่วยลงทุน |                |               | ป็นผู้เสนอต่อคณะอนุกรร |
|       | เพื่อบ   |                |               | มการลงทุนเป็นรายกรณี |
|       | ริหารสภ |                |               |                   |
|       | าพคล่อง |                |               |                   |
+-------+--------+----------------+---------------+-------------------+
| ระ    | ตร     | Listed-Company | ไม่มีอำนาจอนุมัติ  | วงเงินรวมกับ        |
| ยะยาว | าสารทุน |                |               | ตราสารทุน ประเภท   |
|       |        |                |               | Non-Listed        |
|       |        |                |               | Company ไม่เกิน     |
|       |        |                |               | 1,000 ล้านบาท      |
|       |        |                |               | แ                 |
|       |        |                |               | ละกำหนดวงเงินไม่เกิน |
|       |        |                |               | 150 ล้านบาท        |
|       |        |                |               | ต่อหลักทรัพย์         |
+-------+--------+----------------+---------------+-------------------+
|       |        | Non-Listed     | ไม่มีอำนาจอนุมัติ  | วงเงินรวมกับ        |
|       |        | Company        |               | ตราสารทุนประเภท    |
|       |        |                |               | Listed-Company    |
|       |        |                |               |                   |
|       |        |                |               | ไม่เกิน 1,000       |
|       |        |                |               | ล้านบาท            |
|       |        |                |               | แ                 |
|       |        |                |               | ละกำหนดวงเงินไม่เกิน |
|       |        |                |               | 30 ล้านบาท         |
|       |        |                |               | ต่อหลักทรัพย์         |
+-------+--------+----------------+---------------+-------------------+

ทั้งนี้ การลงทุนที่เกินอำนาจคณะอนุกรรมการลงทุน
คณะกรรมการบริษัทจะเป็นผู้พิจารณาอนุมัติการลงทุน นอกจากนี้
บริษัทยังมีการลงทุนเพื่อบริหารสภาพคล่องซึ่งเป็นการลงทุนในหลักทรัพย์ที่มีสภาพคล่องที่เทียบเท่าหรือใกล้เคียงกับเงินสด
ได้แก่ การลงทุนใน ตั๋วแลกเงิน กองทุนเปิดประเภทตราสารหนี้ หน่วยลงทุนในต่างประเทศ เป็นต้น
การลงทุน ดังกล่าวบริหารและดูแลโดยกรรมการบริหารผู้ควบคุมกิจการการเงิน
ซึ่งเป็นหนึ่งในคณะอนุกรรมการการลงทุน ดังนั้น การอนุมัติเข้าลงทุนในหลักทรัพย์ประเภทนี้
ต้องได้รับการอนุมัติจากคณะอนุกรรมการการลงทุนท่านอื่นอีกอย่างน้อย 2 ท่าน

8) การติดตามและประเมินผล

การลงทุนระยะสั้นจะกระทำเป็นประจำทุกเดือน
เว้นการลงทุนในตราสารหนี้จะกระทำเป็นประจำรายไตรมาส
สำหรับการลงทุนระยะยาวจะกระทำเป็นรายไตรมาส
สำหรับหลักทรัพย์ที่จดทะเบียนในตลาดหลักทรัพย์ และจะกระทำเป็นรายครึ่งปี
สำหรับหลักทรัพย์ที่อยู่นอกตลาดที่มูลค่าการลงทุนมากกว่า 5 ล้านบาท และจะกระทำเป็นรายปี
สำหรับหลักทรัพย์ที่อยู่นอกตลาดที่มูลค่าน้อยกว่า 5 ล้านบาท

9) นโยบายการตั้งสำรองค่าเผื่อการด้อยค่าของทรัพย์สิน

บริษัทพิจารณาตั้งสำรองเผื่อการด้อยค่าของทรัพย์สินประเภทเงินลงทุนทั่วไป
เมื่อมูลค่าที่คำนวณจากราคาตามบัญชีสุทธิตามงบการเงินที่ตรวจสอบล่าสุดของบริษัทดังกล่าวลดลงต่ำกว่าราคาทุน
สำหรับสินทรัพย์ถาวร บริษัทได้พิจารณาตามมาตรฐานการบัญชีฉบับที่ 36 เรื่อง
การด้อยค่าของสินทรัพย์
โดยทำการวัดมูลค่าจากการใช้หน่วยสินทรัพย์ถาวรจากการประมาณการกระแสเงินสดรับและจ่ายที่คาดว่าจะได้รับในอนาคต
เป็นเวลา 5 ปี
และทรัพย์สินรอการขายบริษัทพิจารณาเปรียบเทียบมูลค่ายุติธรรมจากผู้ประเมินราคาอิสระต่ำกว่าราคาที่บันทึกบัญชีไว้

(5) นโยบายการลงทุนในบริษัทย่อยและบริษัทร่วม

นโยบายการลงทุนในบริษัทย่อยและบริษัทร่วมอื่นๆ ในอนาคต
บริษัทจะพิจารณาถึงโอกาสทางธุรกิจและอัตราผลตอบแทนที่ได้รับจากการลงทุนเป็นสำคัญ

(6) การควบคุมดูแลบริษัทย่อยและบริษัทร่วม

การลงทุนในบริษัทย่อย บริษัทจะต้องมีอำนาจควบคุมหรือกำหนดนโยบายการบริหาร
ตลอดจนการส่งตัวแทนเข้าร่วมเป็นกรรมการ และเข้าร่วมประชุมในฐานะผู้ถือหุ้น
โดยผู้แทนของบริษัทมีหน้าที่ออกเสียงในที่ประชุมตามที่คณะกรรมการบริษัทได้พิจารณาเห็นชอบแล้วในเรื่องสำคัญ
ๆ ที่จะต้องขอความเห็นชอบจากคณะกรรมการบริษัทก่อน อาทิ การเพิ่มทุน / ลดทุน
การกำหนดนโยบายต่างๆ ที่จะมีผลกระทบอย่างมีนัยสำคัญต่อบริษัท เป็นต้น
สำหรับการลงทุนในบริษัทร่วม บริษัทไม่มีนโยบายเข้าไปควบคุมมากนัก
ทั้งนี้การจะส่งตัวแทนเข้าร่วมเป็นกรรมการของบริษัทจะพิจารณาตามความเหมาะสม
และขึ้นกับข้อตกลงร่วมกัน

สำหรับการลงทุนในบริษัทหลักทรัพย์จัดการกองทุน แอสเซท พลัส จำกัด (บลจ. แอสเซท พลัส)
ซึ่งเป็นบริษัทย่อยนั้น ไม่มีการจัดส่งผู้แทนบริษัทเข้าร่วมเป็นกรรมการ
แต่บริษัทได้กำหนดทิศทางและเป้าหมายการดำเนินธุรกิจให้ถือปฏิบัติ กรรมการผู้จัดการของ บลจ.
แอสเซท พลัส มีหน้าที่นำเสนอรายงานผลการดำเนินงานต่อคณะกรรมการบริหาร ในเรื่อง 1)
ขนาดการเพิ่มขึ้นของสินทรัพย์ 2) ผลประกอบการของกองทุนต่าง ๆ ที่จัดตั้งขึ้น และ 3)
ผลการดำเนินงานของบริษัทโดยรวม ได้แก่ รายได้ ยอดขาย ต้นทุน และกำไรสุทธิ

นอกจากนี้ คณะกรรมการตรวจสอบของบริษัทยังได้กำกับดูแลการดำเนินงานของ บลจ. แอสเซท
พลัส เป็นรายไตรมาส ว่ามีระบบการควบคุมภายในและมีการบริหารความเสี่ยงที่ดี เป็นไปตามเกณฑ์
และข้อบังคับของสำนักงานคณะกรรมการ ก.ล.ต. อีกด้วย